
ДО

ОБЩИНСКИ СЪВЕТ

ГР. БУРГАС

ДОКЛАДНА ЗАПИСКА

от Димитър Николов

Кмет на Община Бургас

Относно: Предоставяне безвъзмездно за управление нежилищен имот – частна общинска собственост, за нуждите на „ Детска млечна кухня“ – Бургас, структура към отдел „Здравеопазване и социални дейности“ в дирекция „Здравеопазване, социални дейности и младежки политики“ при Община Бургас.

УВАЖАЕМИ  ОБЩИНСКИ СЪВЕТНИЦИ,

В Община Бургас е постъпило заявление с вх.№58-00-19/14.01.2020г. от Т. Бурдева – Управител на „Детска млечна кухня“ – Бургас, ЕИК 0000568140122, структура към отдел „Здравеопазване и социални дейности“ в дирекция „Здравеопазване, социални дейности и младежки политики“ при Община Бургас, с искане за предоставяне безвъзмездно за управление  нежилищен имот – частна общинска собственост, представляващ обект №2 с площ 38 кв.м, находящ се в партера на двуетажна масивна сграда с идентификатор 07079.824.316.1 по одобрена Кадастрална карта (КК) на              гр. Бургас, построена в УПИ I, кв. 75 по ПУП-ПРЗ на кв. Долно Езерово,            гр. Бургас, при граници на обекта: север – склад към обект № 3; изток – обект     № 3, юг – външен зид, запад – стълбищна клетка. 
С Договор от 20.07.2011г. за доброволна делба на съсобствени имоти, Община Бургас е придобила собственост върху обособени обекти в цитираната сграда, в т.ч. и обект №2.
Обектът е необходим на „Детска млечна кухня“ – Бургас за обслужване територията на кв. Долно Езерово, гр. Бургас и за продължаване на дейността, която развива през последните 5 години в този обект на основание договор от 15.10.2015г., със срок до 10.02.2020г.

Съгласно разпоредбата на чл.16, ал.2 от Наредбата за реда за придобиване, управление и разпореждане с общински имоти и вещи (НРПУРОИВ), във връзка с чл. 12 , ал.1 от Закона за общинската собственост (ЗОС), „Имоти и части от имоти, частна общинска собственост, се предоставят безвъзмездно за управление на органи на общината или на юридически лица и звена на общинска бюджетна издръжка или на техни териториални структури, за осъществяване на функциите  им, със заповед от кмета на общината, след решение на общинския съвет.“
Предвид гореизложеното и в изпълнение на правомощията ми по чл.64, ал.1 от Правилника за организацията и дейността на Общинския съвет и взаимодействието му с общинската администрация на Община Бургас, предлагам Общински съвет–Бургас, на основание чл.21, ал.1, т.8 от Закона за местното самоуправление и местната администрация (ЗМСМА), чл.12, ал.1 от Закона за общинската собственост(ЗОС) и чл.16, ал.2 от Наредбата за реда за придобиване, управление и разпореждане с общински имоти и вещи (НРПУРОИВ), приета от Общински съвет–Бургас, да вземе следното

Р  Е  Ш  Е  Н  И  Е:
Да се предостави на „Детска млечна кухня“ – Бургас, структура към отдел „Здравеопазване и социални дейности“ в дирекция „Здравеопазване, социални дейности и младежки политики“ при Община Бургас, ЕИК 0000568140122, представлявана от управителя – Т. Бурдева, безвъзмездно за управление нежилищен имот – частна общинска собственост, за осъществяване дейността на „Детска млечна кухня“ - Бургас, представляващ обект №2 с площ 38 кв.м, находящ се в партера на двуетажна масивна сграда с идентификатор 07079.824.316.1 по одобрена Кадастрална карта (КК) на              гр. Бургас, построена в УПИ I, кв. 75 по ПУП-ПРЗ на кв. Долно Езерово,            гр. Бургас, при граници на обекта: север – склад към обект № 3; изток – обект    № 3, юг – външен зид, запад – стълбищна клетка.
Приложение: Заявление с вх.№58-00-19/14.01.2020г. в Община Бургас; Справка по КК на гр. Бургас за сграда с идентификатор 07079.824.316.1; Архитектурно разпределение;
 ДИМИТЪР НИКОЛОВ
Кмет на Община Бургас

